CELEX: C2004/228/59
Language: da
Date: 2004-09-11 00:00:00
Title: Sag C-303/04: Anmodning om præjudiciel afgørelse forelagt ved kendelse afsagt den 1. juli 2004 af Tribunale de Voghera i sagen Lidl Italia srl mod Comune di Stradella

11.9.2004   
            
            
               DA
            
            
               Den Europæiske Unions Tidende
            
            
               C 228/29
            
         Anmodning om præjudiciel afgørelse forelagt ved kendelse afsagt den 1. juli 2004 af Tribunale de Voghera i sagen Lidl Italia srl mod Comune di Stradella
   (Sag C-303/04)
   (2004/C 228/59)
   Ved kendelse afsagt den 1. juli 2004, indgået til Domstolens Justitskontor den 16. juli 2004, har Tribunale de Voghera i sagen Lidl Italia srl mod Comune di Stradella forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               —
            
            
               Skal artikel 1 i direktiv 83/189/EØF (nu 98/34/EF i den nuværende affattelse af bestemmelsen) om tekniske standarder og forskrifter fortolkes således, at en bestemmelse i national lovgivning som artikel 19 i lov nr. 93 af 23. marts 2001, der forbyder markedsføring af vatpinde til rengøring af ører (bedre kendt som »cotton sticks«), såfremt de er fremstillet af materiale, der ikke er biologisk nedbrydeligt, er omfattet af begrebet »tekniske forskrifter« i direktivets artikel 1?
            
         
               —
            
            
               Såfremt spørgsmål 1 besvares bekræftende, spørges, om den italienske regering, inden bestemmelsen blev gennemført, i medfør af artikel 8 i direktiv 83/189/EØF (nu direktiv 98/34/EF) skulle have anmeldt artikel 19 i lov nr. 93 af 23. marts 2001 til EF-kommissionen med henblik på at opnå tilladelse til at bringe den i anvendelse i Italien som omhandlet i artikel 8 og 9 i ovennævnte direktiv?
            
         
               —
            
            
               Såfremt spørgsmål 2 besvares bekræftende, og i mangel af behørig anmeldelse til EF-kommissionen af artikel 19 i lov nr. 93/2001, spørges, om principperne og bestemmelserne til beskyttelse af de frie varebevægelser i artikel 28 EF, sammenholdt med bestemmelserne i direktiv 83/189/EØF (nu direktiv 98/34/EF), giver den italienske ret adgang til at undlade at anvende den omhandlede nationale bestemmelse, idet den anses for at være ugyldig, for så vidt som den anvendes på varer med oprindelse i et andet land i Den Europæiske Union?